Olden

Olden er et tettsted i Stryn kommune i Sogn og Fjordane. Tettstedet har  innbyggere per 1. januar , og ligger innerst i Nordfjord.

Fylkesvei 60 går igjennom Olden sentrum, hvor man også finner Olden Fjordhotel, kafe, matvarebutikker, en lang rekke konfeksjonsutsalg og kai for cruiseskip, som ikke minst har vært i bruk for gjester som vil inn Oldedalen  til Briksdalsbreen – Vestlandets mest besøkte brearm, som nå er i ferd med å forsvinne. Olden er en av de viktigste turistskiphavner på Vestlandet, med 92 anløp i 2017Cruiseliste 2017  og et foreløpig toppår i 2023 med 132 anløp.Nytt rekordår for cruise i Norge  Oldevatnet ligger idyllisk mellom bratte fjellsider og høye fossefall. Ved Oldevatnet ligger flere campingplasser. I Briksdalen innerst i Oldedalen ligger et serveringssted, og en grusvei følger Briksdalselva innover mot Briksdalsbreen. Det ble tilbudt hesteskyss opp til Briksdalsbreen helt frem til 2005, men hestene er erstattet med spesialbygde biler.

Mineralvannet «Olden» er fra Blåfjellkilden i Oldedalen.  Oldeelva fra Laukifossen nedenfor vannet Floen ned mot fjorden er en god lakseelv. Olden ligger i skyggen av nabotettstedet Loen når det gjelder overnattingsdøgn av turister, men trekker vel så mange besøkende til sine attraksjoner som ligger på rekke innover Oldedalen. Selve Oldedalen strekker seg sørover mot Briksdalsbreen, en bretunge av Jostedalsbreen. Fylkesvei 724 skjærer gjennom hele dalen.

I Olden sentrum finnes utsalg for de lokale moteklærprodusentene Ricco Vero, Sunde Konfeksjon samt Skogstad Sport.


 Referanser 

Eksterne lenker
 Stryn kommunes hjemmeside
 Olden - Store norske leksikon
Oldedalen- nordfjord.no

Kategori:Bosetninger i Stryn
Kategori:Bygder og grender i Vestland
Kategori:Tettsteder i Vestland